
Localitatea Timişoara dispune de un sistem centralizat de alimentare cu apă, canalizare şi epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi în cartierul Ciarda Roşie  pe străzile Jupiter şi Nicolae Stoica de Haţeg. Această deficienţă impune realizarea unor reţele de alimentare cu apă şi canalizare pe strada Jupiter şi reţea de apă pe strada Nicolae Stoica de Haţeg.
Menţionăm că în conformitate cu Protocolul de Colaborare nr. SC 2007-002130/04.09.2007 încheiat între Municipiul Timişoara şi cetăţenii domiciliaţi pe strada Jupiter şi cu Protocolul de Colaborare nr. SC2007-002351/25.09.2007 încheiat între Municipiul Timişoara şi cetăţenii domiciliaţi pe strada Nicolae Stoica de Haţeg , achiziţionarea tubulaturii necesare realizării reţelei de alimentare cu apă şi canalizare se va face de către cetăţenii domiciliaţi  pe aceaste străzi.
Valoarea totală a investiţiei ,, Extinderi reţele apă-canal – Ciarda Roşie-zona Jupiter ” este estimată la 313.678 lei (cu TVA), respectiv 83.396 Euro             (1 EURO=3,7617 lei la data de 03.03 .2008).

Având în vedere faptul că finanţarea obiectivului ,, Extinderi reţele apă-canal–Ciarda Roşie -zona Jupiter ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 10/2008 întocmit de S.C.  DELTA PROJECT  S.R.L.

